Κανονισμός αριθ. 93 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) - Ενιαίες διατάξεις σχετικά με την έγκριση πρόσθιων προστατευτικών διατάξεων έναντι ενσφηνώσεως, οχημάτων όσον αφορά την εγκατάσταση πρόσθιας προστατευτικής διάταξης έναντι ενσφηνώσεως εγκεκριμένου τύπου, οχημάτων όσον αφορά την πρόσθια προστασία έναντι ενσφηνώσεως(1)

1. ΠΕΔΙΟ

1.1. Ο παρών κανονισμός ισχύει για:

1.1.1. ΤΜΗΜΑ Ι: πρόσθιες προστατευτικές διατάξεις έναντι ενσφηνώσεως προοριζόμενες να εγκατασταθούν σε οχήματα των κατηγοριών N2 και N3(2).

1.1.2. ΤΜΗΜΑ II: εγκατάσταση σε οχήματα των κατηγοριών N2 και N3(3) πρόσθιων προστατευτικών διατάξεων έναντι ενσφηνώσεως που έχουν λάβει έγκριση τύπου σύμφωνα με το τμήμα Ι του παρόντος κανονισμού:

1.1.3. ΤΜΗΜΑ III: οχήματα κατηγορίας Ν2 και Ν3 όσον αφορά την πρόσθια προστασία τους έναντι ενσφηνώσεως, εξοπλισμένα με πρόσθια προστατευτική διάταξη έναντι ενσφηνώσεως που δεν έχει λάβει χωριστή έγκριση σύμφωνα με το τμήμα Ι του παρόντος κανονισμού ή δεν έχει σχεδιασθεί ή/και εξοπλισθεί κατά τρόπο ώστε να είναι δυνατόν να θεωρηθεί ότι τα κατασκευαστικά μέρη της επιτελούν τη λειτουργία της πρόσθιας προστατευτικής διάταξης έναντι ενσφηνώσεως.

1.2. Οχήματα κατηγορίας Ν2 με μέγιστη μάζα που δεν υπερβαίνει τους 7,5 τόνους, ανταποκρίνονται μόνο προς την απαίτηση αποστάσεως από το έδαφος 400 mm που καθορίζεται στον παρόντα κανονισμό.

1.3. Οι απαιτήσεις του παρόντος κανονισμού δεν ισχύουν για τα ακόλουθα:

1.3.1. οχήματα παντός εδάφους κατηγοριών N2G και N3G(4)·

1.3.2. είδη οχημάτων, των οποίων η χρήση είναι ασύμβατη με τις πρόσθιες προστατευτικές διατάξεις έναντι ενσφηνώσεως.

2. ΣΚΟΠΟΣ

Σκοπός της παρόντος κανονισμού είναι η παροχή αποτελεσματικής προστασίας για οχήματα κατηγορίας Μ1 ή Ν1(5) έναντι ενσφηνώσεως σε οχήματα αναφερόμενα στην παράγραφο 1 του παρόντος κανονισμού, στην περίπτωση μετωπικής συγκρούσεως.

3. ΟΡΙΣΜΟΙ

3.1. Για τους σκοπούς του παρόντος κανονισμού νοούνται ως:

3.1.1. "μέγιστη μάζα" του οχήματος η μάζα που έχει δηλωθεί από τον κατασκευαστή ως μέγιστη τεχνικά επιτρεπόμενη μάζα (η μάζα αυτή μπορεί να υπερβαίνει τη "μέγιστη επιτρεπόμενη μάζα" που ορίζεται σε επίπεδο εθνικής διοίκησης)·

3.1.2. "μέγιστο βάρος" του οχήματος η κατακόρυφη δύναμη (σε newtons) που απαιτείται για τη στήριξη του ιδίου οχήματος φορτωμένου στη μέγιστη μάζα του·

3.1.3. "κενό όχημα" το όχημα σε κατάσταση λειτουργίας, χωρίς επιβάτες και φορτίο αλλά με δεξαμενή καυσίμου πλήρη, ψυκτικό υγρό, λιπαντικά, εργαλεία και εφεδρικό τροχό (εάν αποτελούν τον συνήθη εξοπλισμό που παρέχει ο κατασκευαστής του οχήματος)·

3.1.4. "έγκριση πρόσθιας προστατευτικής διάταξης έναντι ενσφηνώσεως" η έγκριση αυτού του τύπου πρόσθιας προστατευτικής διάταξης έναντι ενσφηνώσεως όσον αφορά τις απαιτήσεις που καθορίζονται στην παράγραφο 7·

3.1.5. "τύπος πρόσθιας προστατευτικής διάταξης έναντι ενσφηνώσεως" η πρόσθια προστατευτική διάταξη έναντι ενσφηνώσεως που δεν διαφέρει, όσον αφορά τα ουσιώδη χαρακτηριστικά όπως σχήμα, διαστάσεις, στήριξη, υλικά και σήματα που αναφέρονται στο σημείο 4.2·

3.1.6. "πρόσθια προστασία έναντι ενσφηνώσεως", η παρουσία στο πρόσθιο μέρος του οχήματος των ακολούθων:

3.1.6.1. μιας ειδικής διάταξης (πρόσθια προστατευτική διάταξη έναντι ενσφηνώσεως), ή

3.1.6.2. αμαξώματος, τμημάτων πλαισίου ή άλλων κατασκευαστικών στοιχείων, τα οποία λόγω του σχήματος και των χαρακτηριστικών τους είναι δυνατόν να θεωρηθεί ότι επιτελούν τη λειτουργία της πρόσθιας προστατευτικής διάταξης έναντι ενσφηνώσεως·

3.1.7. "έγκριση οχήματος" η έγκριση ενός τύπου οχήματος:

- σύμφωνα με τα προβλεπόμενα στο τμήμα ΙΙ του παρόντος κανονισμού, όσον αφορά την εγκατάσταση μιας πρόσθιας προστατευτικής διάταξης έναντι ενσφηνώσεως εγκεκριμένου τύπου σύμφωνα με το τμήμα Ι του παρόντος κανονισμού, ή

- σύμφωνα με τα προβλεπόμενα στο τμήμα ΙΙΙ του παρόντος κανονισμού, όσον αφορά την πρόσθια προστασία του έναντι ενσφηνώσεως·

3.1.8. "τύπος οχήματος" τα οχήματα, τα οποία δεν διαφέρουν ουσιωδώς σε σημεία, όπως:

- το πλάτος του πρόσθιου άξονα, μετρουμένου στο πλέον ακραίο τμήμα των ελαστικών επισώτρων, εξαιρουμένου του εξογκώματος των ελαστικών επισώτρων πλησίον του εδάφους·

- η δομή, οι διαστάσεις, το σχήμα και τα υλικά του προσθίου τμήματος του οχήματος, εφόσον έχουν σχέση με τις απαιτήσεις του αντίστοιχου τμήματος του παρόντος κανονισμού·

- οι εγκεκριμένες διατάξεις πρόσθιας προστασίας έναντι ενσφηνώσεως που είναι τοποθετημένες στο όχημα, όταν η εφαρμογή πληροί τις προϋποθέσεις που προβλέπονται στο τμήμα ΙΙ του παρόντος κανονισμού·

- η μέγιστη μάζα του τύπου οχήματος.

4. ΑΙΤΗΣΗ ΕΓΚΡΙΣΗΣ

4.1. Η αίτηση έγκρισης για κάποιο τμήμα του παρόντος κανονισμού πρέπει να υποβάλλεται από τον κατασκευαστή του τύπου (όχημα/διάταξη πρόσθιας προστασίας έναντι ενσφηνώσεως) ή τον δεόντως διαπιστευμένο αντιπρόσωπό του.

4.2. Για κάθε τύπο η αίτηση συνοδεύεται από:

4.2.1. τεκμηρίωση σε τρία αντίγραφα η οποία περιλαμβάνει περιγραφή των τεχνικών χαρακτηριστικών του τύπου (όχημα/διάταξη πρόσθιας προστασίας έναντι ενσφηνώσεως): διαστάσεις, γραμμές και συστατικά υλικά του, στο βαθμό που απαιτούνται για τους σκοπούς του παρόντος κανονισμού·

4.2.2. όταν πρόκειται για δείγμα πρόσθιας προστατευτικής διάταξης έναντι ενσφηνώσεως το οποίο αφορά τον τύπο: το δείγμα πρέπει να είναι σαφώς και ανεξίτηλα σεσημασμένο με την εμπορική επωνυμία ή το εμπορικό σήμα του αιτούντος και τον χαρακτηρισμό του τύπου·

4.2.3. αντιπροσωπευτικό δείγμα του προς έγκριση τύπου διάταξης ή τύπου οχήματος προσκομίζεται για κάθε δοκιμή στην τεχνική υπηρεσία που είναι αρμόδια για τη διεξαγωγή των δοκιμών έγκρισης·

4.2.4. για τις αιτήσεις σύμφωνα με τα προβλεπόμενα στο τμήμα ΙΙ ή στο τμήμα ΙΙΙ του παρόντος κανονισμού, ένα όχημα που δεν περιλαμβάνει όλα τα κατασκευαστικά μέρη που είναι ειδικά για τον τύπο του είναι δυνατόν να γίνει δεκτό για δοκιμή εφόσον αυτά δεν επηρεάζουν δυσμενώς την πρόσθια προστασία έναντι ενσφηνώσεως·

4.2.5. προσδιορισμός των θέσεων των σημείων P1, P2 και P3 όπως καθορίζονται στο παράρτημα 5. Οι αιτήσεις που πληρούν τις προϋποθέσεις που προβλέπονται στο τμήμα Ι του παρόντος κανονισμού πρέπει να λαμβάνουν υπόψη τις απαιτήσεις του τμήματος II.

4.3. Οι αιτήσεις που πληρούν τις προϋποθέσεις που προβλέπονται στο τμήμα ΙΙ του παρόντος κανονισμού συνοδεύονται από:

4.3.1. κατάλογο των πρόσθιων προστατευτικών διατάξεων έναντι ενσφηνώσεως που προορίζονται να τοποθετηθούν στον τύπο του οχήματος·

4.3.2. εφόσον το ζητήσει η αρμόδια αρχή, πρέπει επίσης να υποβάλλεται το έγγραφο πληροφοριών της έγκρισης τύπου σύμφωνα με το παράρτημα 1 του παρόντος κανονισμού για κάθε διάταξη προστασίας προσθίου μέρους έναντι ενσφηνώσεως.

4.4. Οι αιτήσεις που πληρούν τις προϋποθέσεις που προβλέπονται στα τμήματα ΙΙ και ΙΙΙ του παρόντος κανονισμού συνοδεύονται από πληροφορίες για τον τύπο του οχήματος όπως καθορίζεται στο σημείο 3.1.8.

4.5. Η αρμόδια αρχή τηρεί τις ακόλουθες διοικητικές διαδικασίες σύμφωνα με το παράρτημα 6 που αφορούν τα ακόλουθα:

4.5.1. επαλήθευση της ύπαρξης ικανοποιητικών διακανονισμών για την εξασφάλιση αποτελεσματικού ελέγχου της συμμόρφωσης της παραγωγής πριν από τη χορήγηση έγκρισης τύπου·

4.5.2. κυρώσεις για τη μη συμμόρφωση της παραγωγής·

4.5.3. τροποποίηση ή επέκταση της έγκρισης ενός τύπου·

4.5.4. οριστικά διακοπείσα παραγωγή.

ΤΜΗΜΑ I - ΕΓΚΡΙΣΗ ΤΩΝ ΠΡΟΣΘΙΩΝ ΠΡΟΣΤΑΤΕΥΤΙΚΩΝ ΔΙΑΤΑΞΕΩΝ ΕΝΑΝΤΙ ΕΝΣΦΗΝΩΣΕΩΣ

5. ΕΓΚΡΙΣΗ ΜΙΑΣ ΠΡΟΣΘΙΑΣ ΠΡΟΣΤΑΤΕΥΤΙΚΗΣ ΔΙΑΤΑΞΗΣ ΕΝΑΝΤΙ ΕΝΣΦΗΝΩΣΕΩΣ

5.1. Όταν η πρόσθια προστατευτική διάταξη έναντι ενσφηνώσεως που έχει υποβληθεί προς έγκριση δυνάμει του παρόντος κανονισμού πληροί τις απαιτήσεις της παραγράφου 6, χορηγείται έγκριση αυτού του τύπου πρόσθιας προστατευτικής διάταξης έναντι ενσφηνώσεως σύμφωνα με τους διακανονισμούς που αναφέρονται στο παράρτημα 4.

5.2. Τα συμβαλλόμενα μέρη στη σύμβαση του 1958 που εφαρμόζουν τον παρόντα κανονισμό πρέπει να ειδοποιούνται σχετικά με την έγκριση ή την επέκταση ή την απόρριψη έγκρισης του τύπου πρόσθιας προστατευτικής διάταξης έναντι ενσφηνώσεως δυνάμει του παρόντος κανονισμού, σε μορφή σύμφωνη με το υπόδειγμα του παραρτήματος 1 του παρόντος κανονισμού.

6. ΑΠΑΙΤΗΣΕΙΣ ΓΙΑ ΠΡΟΣΘΙΕΣ ΠΡΟΣΤΑΤΕΥΤΙΚΕΣ ΔΙΑΤΑΞΕΙΣ ΕΝΑΝΤΙ ΕΝΣΦΗΝΩΣΕΩΣ

6.1. Η πρόσθια προστατευτική διάταξη έναντι ενσφηνώσεως προσφέρει επαρκή αντίσταση σε δυνάμεις που εφαρμόζονται παράλληλα προς τον διαμήκη άξονα του οχήματος και επίσης πληροί ορισμένες απαιτήσεις διαστάσεων. Αυτά επιδεικνύονται σύμφωνα με τις διαδικασίες και τις συνθήκες δοκιμής που καθορίζονται στο παράρτημα 5 του παρόντος κανονισμού.

6.2. Το ύψος διατομής του εγκαρσίου μέλους της πρόσθιας προστατευτικής διάταξης έναντι ενσφηνώσεως πρέπει να είναι τουλάχιστον 100 mm για οχήματα κατηγορίας Ν2 και 120 mm για οχήματα κατηγορίας Ν3. Τα πλευρικά άκρα του εγκάρσιου μέλους δεν πρέπει να κάμπονται προς τα εμπρός ή να έχουν αιχμηρή εξωτερική ακμή· ο όρος αυτός πληρούται, όταν τα πλευρικά άκρα του εγκάρσιου μέλους είναι εξωτερικώς στρογγυλευμένα και έχουν ακτίνα καμπυλότητας τουλάχιστον 2,5 mm.

6.3. Η διάταξη πρέπει να είναι σχεδιασμένη έτσι ώστε η θέση της στο πρόσθιο μέρος του οχήματος να μπορεί να μεταβάλλεται. Στην περίπτωση αυτή, πρέπει να υπάρχει εγγυημένη μέθοδος ασφάλισής της στη θέση λειτουργίας, έτσι ώστε να αποκλείεται οποιαδήποτε απρόβλεπτη αλλαγή θέσεως. Πρέπει να είναι δυνατόν για τον χειριστή να μεταβάλλει την θέση της διάταξης επιβάλλοντας δύναμη που δεν υπερβαίνει τα 40 daN.

6.4. Οι εξώτατες επιφάνειες όλων των προσθίων προστατευτικών εγκαστάσεων πρέπει να είναι κατά βάση λείες ή με οριζόντια κυματοειδή ρίκνωση· εξαιρούνται οι κυρτές κεφαλές κοχλιών ή ήλων (πριτσινιών), που μπορούν να προεξέχουν από την επιφάνεια, σε απόσταση που δεν υπερβαίνει τα 10 mm.

ΤΜΗΜΑ II - ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΠΡΟΣΘΙΑΣ ΠΡΟΣΤΑΤΕΥΤΙΚΗΣ ΔΙΑΤΑΞΗΣ ΕΝΑΝΤΙ ΕΝΣΦΗΝΩΣΕΩΣ ΕΓΚΕΚΡΙΜΕΝΟΥ ΤΥΠΟΥ

7. ΕΓΚΡΙΣΗ ΕΓΚΑΤΑΣΤΑΣΗΣ ΕΓΚΕΚΡΙΜΕΝΗΣ ΠΡΟΣΘΙΑΣ ΠΡΟΣΤΑΤΕΥΤΙΚΗΣ ΔΙΑΤΑΞΗΣ ΕΝΑΝΤΙ ΕΝΣΦΗΝΩΣΕΩΣ

7.1. Όταν το προσκομιζόμενο προς έγκριση όχημα δυνάμει του παρόντος κανονισμού είναι εφοδιασμένο με εγκεκριμένη πρόσθια προστατευτική διάταξη έναντι ενσφηνώσεως και πληροί τις απαιτήσεις της παραγράφου 8, χορηγείται έγκριση αυτού του τύπου του οχήματος σύμφωνα με τους διακανονισμούς που αναφέρονται στο παράρτημα 4.

7.2. Τα συμβαλλόμενα μέρη στη σύμβαση του 1958 που εφαρμόζουν τον παρόντα κανονισμό πρέπει να ειδοποιούνται σχετικά με την έγκριση ή την επέκταση ή την απόρριψη έγκρισης του τύπου οχήματος δυνάμει του παρόντος κανονισμού, σε μορφή σύμφωνη με το υπόδειγμα του παραρτήματος 2 του παρόντος κανονισμού.

8. ΑΠΑΙΤΗΣΕΙΣ ΓΙΑ ΤΗΝ ΕΓΚΑΤΑΣΤΑΣΗ ΕΓΚΕΚΡΙΜΕΝΗΣ ΠΡΟΣΘΙΑΣ ΠΡΟΣΤΑΤΕΥΤΙΚΗΣ ΔΙΑΤΑΞΗΣ ΕΝΑΝΤΙ ΕΝΣΦΗΝΩΣΕΩΣ

8.1. Η μέγιστη μάζα του τύπου οχήματος, για το οποίο ζητείται έγκριση δεν πρέπει να υπερβαίνει την τιμή που αναφέρεται στο έγγραφο πληροφοριών της έγκρισης τύπου εκάστης εγκεκριμένης πρόσθιας προστατευτικής διάταξης έναντι ενσφηνώσεως, που προορίζεται να εγκατασταθεί επί του οχήματος αυτού.

8.2. Το όχημα, με την πρόσθια προστατευτική διάταξη έναντι ενσφηνώσεως εγκατεστημένη, πρέπει να πληροί ορισμένες απαιτήσεις διαστάσεων, που καθορίζονται στο παράρτημα 5, λαμβάνοντας υπόψη τις συνθήκες δοκιμής και τις πληροφορίες που αναφέρονται στο έγγραφο πληροφοριών που περιέχεται στο παράρτημα Ι και έχει εκδοθεί για την διάταξη προστασίας προσθίου μέρους έναντι ενσφηνώσεως.

8.3. Η διάταξη προστασίας προσθίου μέρους έναντι ενσφηνώσεως πρέπει να είναι εγκατεστημένη στο όχημα με τρόπο ώστε η οριζόντια απόσταση, μετρούμενη σε διεύθυνση προς τα πίσω μεταξύ του προσθίου άκρου του οχήματος και του προσθίου τμήματος τής διάταξης προστασίας προσθίου μέρους έναντι ενσφηνώσεως να μην υπερβαίνει τα 400 mm, μειούμενη κατά την καταγραφείσα παραμόρφωση (παράρτημα 1 σημείο 9) μετρούμενη σε οποιοδήποτε από τα σημεία όπου οι δυνάμεις δοκιμής εφαρμόστηκαν κατά την έγκριση τύπου του πρόσθιου προστατευτικού συστήματος έναντι ενσφηνώσεως σύμφωνα με τις διατάξεις του τμήματος Ι του παρόντος κανονισμού και καταγράφηκαν στο έγγραφο πληροφοριών της έγκρισης τύπου (βλέπε σχήματα 1 και 2).

8.4. Κατά την μέτρηση των αποστάσεων αυτών, εξαιρείται οποιοδήποτε μέρος του οχήματος, το οποίο ευρίσκεται σε απόσταση μεγαλύτερη των 2 m υπεράνω του εδάφους.

8.5. Η μέγιστη απόσταση από το έδαφος όσον αφορά το κάτω μέρος της πρόσθιας προστατευτικής διάταξης έναντι ενσφηνώσεως δεν πρέπει να υπερβαίνει τα 400 mm, όπως καθορίζεται στην παράγραφο 2 του παραρτήματος 5, μεταξύ των δύο σημείων Ρ1 στην κατάσταση εγκατάστασης. Στα τμήματα πέραν εκάστου σημείου Ρ1, το ύψος αυτό μπορεί να είναι μεγαλύτερο των 400 mm, με την προϋπόθεση ότι το κάτω μέρος δεν ευρίσκεται υπεράνω επιπέδου που διέρχεται από το κάτω μέρος της πρόσθιας προστατευτικής διάταξης έναντι ενσφηνώσεως, ακριβώς κάτω από το σημείο Ρ1, και το οποίο σχηματίζει κλίση 15° υπεράνω του οριζοντίου επιπέδου (βλέπε σχήματα 3).

8.6. Το ύψος υπεράνω του εδάφους των σημείων επιβολής των δυνάμεων δοκιμής που εφαρμόζονται στην πρόσθια προστατευτική διάταξη έναντι ενσφηνώσεως, σύμφωνα με το τμήμα Ι του παρόντος κανονισμού και τα οποία καταγράφονται στο έγγραφο πληροφοριών της έγκρισης τύπου (παράρτημα 1 στοιχείο 8) δεν πρέπει να υπερβαίνουν τα 445 mm, όπως καθορίζεται στην παράγραφο 2 του παραρτήματος 5.

8.7. Η μέγιστη απόσταση από το έδαφος, όσον αφορά το κάτω μέρος της πρόσθιας προστατευτικής διάταξης έναντι ενσφηνώσεως, μεταξύ των δύο σημείων Ρ1, δεν πρέπει να υπερβαίνει τα 450 mm, λαμβάνοντας υπόψη την κίνησή τους κατά τη διάρκεια της εφαρμογής του φόρτου δοκιμής, σύμφωνα με το τμήμα Ι.

8.8. Το πλάτος της πρόσθιας προστατευτικής διάταξης έναντι ενσφηνώσεως δεν πρέπει σε κανένα σημείο να υπερβαίνει το πλάτος των λασπωτήρων που καλύπτουν τους τροχούς του προσθίου άξονα, ούτε πρέπει να είναι περισσότερο από 100 mm βραχύτερο σε κάθε πλευρά από τον πρόσθιο άξονα, μετρούμενο στα ακραία σημεία των ελαστικών επισώτρων, εξαιρουμένου του εξογκώματος των ελαστικών επισώτρων πλησίον του εδάφους (βλέπε σχήματα 1), ή 200 mm βραχύτερο σε κάθε πλευρά, μετρουμένου από τα ακραία σημεία των αναβατήρων προσπέλασης στο θάλαμο οδηγού.

ΤΜΗΜΑ III - ΕΓΚΡΙΣΗ ΟΧΗΜΑΤΟΣ ΟΣΟΝ ΑΦΟΡΑ ΤΗΝ ΠΡΟΣΤΑΣΙΑ ΤΟΥ ΠΡΟΣΘΙΟΥ ΜΕΡΟΥΣ ΕΝΑΝΤΙ ΕΝΣΦΗΝΩΣΕΩΣ

9. ΕΓΚΡΙΣΗ ΟΧΗΜΑΤΟΣ ΜΕ ΠΡΟΣΤΑΣΙΑ ΤΟΥ ΠΡΟΣΘΙΟΥ ΜΕΡΟΥΣ ΕΝΑΝΤΙ ΕΝΣΦΗΝΩΣΕΩΣ

9.1. Όταν το προσκομιζόμενο προς έγκριση όχημα δυνάμει του παρόντος κανονισμού είναι εφοδιασμένο με πρόσθια προστασία έναντι ενσφηνώσεως που πληροί τις απαιτήσεις της παραγράφου 10, χορηγείται έγκριση αυτού του τύπου του οχήματος σύμφωνα με τους διακανονισμούς που αναφέρονται στο παράρτημα 4.

9.2. Τα συμβαλλόμενα μέρη στη σύμβαση του 1958 που εφαρμόζουν τον παρόντα κανονισμό πρέπει να ειδοποιούνται σχετικά με την έγκριση ή την επέκταση ή την απόρριψη έγκρισης του τύπου οχήματος δυνάμει του παρόντος κανονισμού, σε μορφή σύμφωνη με το υπόδειγμα του παραρτήματος 3 του παρόντος κανονισμού.

10. ΑΠΑΙΤΗΣΕΙΣ ΓΙΑ ΟΧΗΜΑ ΜΕ ΠΡΟΣΘΙΑ ΠΡΟΣΤΑΣΙΑ ΕΝΑΝΤΙ ΕΝΣΦΗΝΩΣΕΩΣ

10.1. Οποιοδήποτε όχημα μίας των κατηγοριών Ν2 ή Ν3 θεωρείται ότι πληροί τον όρο που προβλέπεται στην παράγραφο 2, με την προϋπόθεση ότι το όχημα είναι εφοδιασμένο με την πρόσθια προστατευτική διάταξη έναντι ενσφηνώσεως, η οποία δεν έχει εγκριθεί χωριστά βάσει του τμήματος Ι της παρούσας οδηγίας ή είναι έτσι σχεδιασμένο ή/και εξοπλισμένο στο πρόσθιο τμήμα του ώστε, χάρη στο σχήμα και στα χαρακτηριστικά του, τα κατασκευαστικά του μέρη μπορούν να θεωρούνται ότι αντικαθιστούν την πρόσθια προστατευτική διάταξη έναντι ενσφηνώσεως. Κατασκευαστικά στοιχεία, των οποίων η συνδυασμένη λειτουργία πληροί τις ακόλουθες απαιτήσεις θεωρούνται ότι σχηματίζουν πρόσθια προστατευτική διάταξη έναντι ενσφηνώσεως.

10.2. Η πρόσθια προστασία έναντι ενσφηνώσεως προσφέρει επαρκή αντίσταση σε δυνάμεις που εφαρμόζονται παράλληλα προς τον διαμήκη άξονα του οχήματος. Η πρόσθια προστασία έναντι ενσφηνώσεως πληροί επίσης ορισμένες απαιτήσεις διαστάσεων. Αυτά επιδεικνύονται σύμφωνα με τις διαδικασίες και τις συνθήκες δοκιμής που καθορίζονται στο παράρτημα 5 του παρόντος κανονισμού.

10.3. Για εφαρμογή δυνάμει του τμήματος ΙΙΙ, το ύψος διατομής του εγκαρσίου μέλους της πρόσθιας προστατευτικής διάταξης έναντι ενσφηνώσεως (που δεν έχει εγκριθεί χωριστά σύμφωνα με το τμήμα Ι) πρέπει να είναι τουλάχιστον 100 mm για οχήματα κατηγορίας Ν2 και 120 mm για οχήματα κατηγορίας Ν3.

10.4. Η διάταξη πρέπει να είναι σχεδιασμένη έτσι ώστε να μπορεί να μεταβάλλεται η θέση της στο πρόσθιο μέρος του οχήματος. Στην περίπτωση αυτή, πρέπει να υπάρχει εγγυημένη μέθοδος ασφάλισής της στην θέση λειτουργίας, έτσι ώστε να αποκλείεται οποιαδήποτε απρόβλεπτη αλλαγή θέσεως. Πρέπει να είναι δυνατόν για τον χειριστή να μεταβάλλει την θέση της διάταξης εφαρμόζοντας δύναμη που δεν υπερβαίνει τα 40 daN.

10.5. Η πρόσθια προστασία έναντι ενσφηνώσεως πρέπει να έχει επαρκή αντοχή, ώστε η οριζόντια απόσταση, μετρούμενη σε διεύθυνση προς τα πίσω μεταξύ του προσθίου μέρους του οχήματος μετά την εφαρμογή των δυνάμεων δοκιμής (καθορίζονται στο παρόν παράρτημα) και της επιφάνειας επαφής του εμβόλου προσβολής κατά την δοκιμή επί του οχήματος να μην υπερβαίνει τα 400 mm.

10.6. Κατά την μέτρηση των αποστάσεων αυτών, εξαιρείται οποιοδήποτε μέρος του οχήματος, το οποίο ευρίσκεται σε απόσταση μεγαλύτερη των 2 m υπεράνω του εδάφους.

10.7. Η μέγιστη απόσταση από το έδαφος όσον αφορά το κάτω μέρος της πρόσθιας προστασίας έναντι ενσφηνώσεως δεν πρέπει να υπερβαίνει τα 400 mm, όπως καθορίζεται στην παράγραφο 2 του παραρτήματος 5, μεταξύ των δύο σημείων Ρ1. Στα τμήματα πέραν εκάστου σημείου Ρ1, το ύψος αυτό μπορεί να είναι μεγαλύτερο των 400 mm, με την προϋπόθεση ότι το κάτω μέρος δεν ευρίσκεται υπεράνω επιπέδου που διέρχεται από το κάτω μέρος της πρόσθιας προστασίας έναντι ενσφηνώσεως, ακριβώς κάτω από το σημείο Ρ1, και το οποίο σχηματίζει κλίση 15° υπεράνω του οριζοντίου επιπέδου (βλέπε σχήματα 3).

10.8. Η μέγιστη απόσταση από το έδαφος όσον αφορά το κάτω μέρος της πρόσθιας προστασίας έναντι ενσφηνώσεως, μεταξύ των δύο σημείων Ρ1, δεν πρέπει να υπερβαίνει τα 450 mm, λαμβάνοντας υπόψη την κίνησή τους κατά τη διάρκεια της εφαρμογής του φορτίου δοκιμής.

10.9. Το πλάτος της πρόσθιας προστασίας έναντι ενσφηνώσεως δεν πρέπει σε κανένα σημείο να υπερβαίνει το πλάτος των λασπωτήρων που καλύπτουν τους τροχούς του προσθίου άξονα, ούτε να είναι περισσότερο από 100 mm βραχύτερο σε κάθε πλευρά από τον πρόσθιο άξονα, μετρούμενο στα ακραία σημεία των ελαστικών επισώτρων, εξαιρουμένου του εξογκώματος των ελαστικών επισώτρων πλησίον του εδάφους (βλέπε σχήματα 1), ή 200 mm βραχύτερο σε κάθε πλευρά, μετρουμένου από τα ακραία σημεία των αναβατήρων προσπέλασης στο θάλαμο οδηγού.

Σχήμα 1

>PIC FILE= "L_2002032EL.000701.TIF">

Σχήμα 2

>PIC FILE= "L_2002032EL.000801.TIF">

Σχήμα 3

>PIC FILE= "L_2002032EL.000901.TIF">

(1) Κανονισμός της Οικονομικής Επιτροπής των Ηνωμένων Εθνών για την Ευρώπη, που δημοσιεύθηκε σύμφωνα με τις διατάξεις του άρθρου 4 παράγραφος 5 της απόφασης 97/836/ΕΚ του Συμβουλίου (ΕΕ L 346 της 17.12.1997, σ. 78).

(2) Βλέπε κωδικοποιημένο ψήφισμα για την κατασκευή οχημάτων (R.E.3, παράρτημα 7) (TRANS/SC1/WP209/78/Amend. 3).

(3) Βλέπε κωδικοποιημένο ψήφισμα για την κατασκευή οχημάτων (R.E.3, παράρτημα 7) (TRANS/SC1/WP209/78/Amend. 3).

(4) Βλέπε κωδικοποιημένο ψήφισμα για την κατασκευή οχημάτων (R.E.3, παράρτημα 7) (TRANS/SC1/WP209/78/Amend. 3).

(5) Βλέπε κωδικοποιημένο ψήφισμα για την κατασκευή οχημάτων (R.E.3, παράρτημα 7) (TRANS/SC1/WP209/78/Amend. 3).

ΠΑΡΑΡΤΗΜΑ I

>PIC FILE= "L_2002032EL.001002.TIF">

>PIC FILE= "L_2002032EL.001101.TIF">

ΠΑΡΑΡΤΗΜΑ 2

>PIC FILE= "L_2002032EL.001202.TIF">

>PIC FILE= "L_2002032EL.001301.TIF">

ΠΑΡΑΡΤΗΜΑ 3

>PIC FILE= "L_2002032EL.001402.TIF">

>PIC FILE= "L_2002032EL.001501.TIF">

ΠΑΡΑΡΤΗΜΑ 4

Διακανονισμοί όσον αφορά τα σήματα έγκρισης

1. ΑΡΙΘΜΟΣ ΕΓΚΡΙΣΗΣ

1.1. Κάθε τύπος που εγκρίνεται φέρει αριθμός έγκρισης. Τα δύο πρώτα ψηφία του (για τον παρόντα κανονισμό) δηλούν τον αύξοντα αριθμό χαρακτηρισμού της πλέον πρόσφατης μείζονος τεχνικής τροποποίησης του κανονισμού κατά την ημέρα χορήγησης της έγκρισης. Το αυτό συμβαλλόμενο μέρος δεν μπορεί να χορηγήσει τον ίδιο αριθμό σε άλλο τύπο οχήματος.

1.2. Τα συμβαλλόμενα μέρη στη σύμβαση του 1958 που εφαρμόζουν τον παρόντα κανονισμό πρέπει να ειδοποιούνται σχετικά με την έγκριση ή την επέκταση ή την απόρριψη έγκρισης ενός τύπου δυνάμει του παρόντος κανονισμού, σε μορφή σύμφωνη με τα υποδείγματα των παραρτημάτων 1, 2 ή 3 του παρόντος κανονισμού.

1.3. Σε κάθε στοιχείο μιας σειράς σύμφωνο με εγκεκριμένο τύπο δυνάμει του παρόντος κανονισμού, εναποτίθεται διεθνές σήμα έγκρισης, με ευδιάκριτο τρόπο και, όταν πρόκειται για τεχνική μονάδα, σε θέση στην οποία η πρόσβαση είναι ευχερής κατά την συναρμολόγηση και η οποία προσδιορίζεται στο έντυπο έγκρισης· το σήμα συνίσταται από:

1.3.1. κύκλο περιβάλλοντα το γράμμα "e", ακολουθούμενο από το διακριτικό αριθμό του κράτους που χορήγησε την έγκριση(1)·

1.3.2. τον αριθμό του παρόντος κανονισμού, ακολουθούμενο από το γράμμα "R", μια παύλα και τον αριθμό έγκρισης στα δεξιά του κύκλου που προβλέπεται στο σημείο 1.3.1·

1.3.3. πρόσθετο σύμβολο, διαχωριζόμενο από τον αριθμό του παρόντος κανονισμού με κάθετη γραμμή και συνιστάμενο από τον λατινικό αριθμό (ή αριθμούς) που αντιστοιχούν στο τμήμα (I, II ή III) του κανονισμού δυνάμει του οποίου χορηγήθηκε έγκριση στη διάταξη ή στο όχημα.

1.4. Εάν το όχημα συμμορφούται με τον εγκεκριμένο τύπο οχήματος, δυνάμει ενός ή περισσοτέρων άλλων κανονισμών προσαρτημένων στη συμφωνία, στη χώρα που χορήγησε έγκριση δυνάμει του παρόντος κανονισμού, δεν απαιτείται επανάληψη του συμβόλου που προβλέπεται στο σημείο 1.3.1 του παρόντος παραρτήματος· σε αυτή την περίπτωση, οι αριθμοί κανονισμού και έγκρισης και τα πρόσθετα σύμβολα που αφορούν όλους τους κανονισμούς δυνάμει των οποίων χορηγήθηκε έγκριση στη χώρα που χορήγησε έγκριση δυνάμει του παρόντος κανονισμού τίθενται σε κατακόρυφες στήλες, δεξιά του συμβόλου που προβλέπεται στο σημείο 1.3.1 του παρόντος παραρτήματος.

1.5. Το σήμα έγκρισης πρέπει να είναι ευανάγνωστο και ανεξίτηλο.

2. ΔΙΑΚΑΝΟΝΙΣΜΟΙ ΟΣΟΝ ΑΦΟΡΑ ΤΑ ΣΗΜΑΤΑ ΕΓΚΡΙΣΗΣ

2.1. Υπόδειγμα Α

>PIC FILE= "L_2002032EL.001602.TIF">

a >= 8 mm

2.1.1. Το ανωτέρω σήμα έγκρισης τοποθετημένο σε ένα όχημα δείχνει ότι έχει χορηγηθεί έγκριση στον εν λόγω τύπο οχήματος, όσον αφορά την πρόσθια προστασία έναντι ενσφηνώσεως σε περίπτωση σύγκρουσης, στο Ηνωμένο Βασίλειο (E11) δυνάμει του κανονισμού αριθ. 93, τμήμα II (εγκατάσταση πρόσθιας προστατευτικής διάταξης έναντι ενσφηνώσεως εγκεκριμένου τύπου) με αριθμό έγκρισης 002439. Τα δύο πρώτα ψηφία του αριθμού έγκρισης σημαίνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 93, τμήμα II στην αρχική του έκδοση.

2.2. Υπόδειγμα Β

>PIC FILE= "L_2002032EL.001701.TIF">

2.2.1. Το ανωτέρω σήμα έγκρισης τοποθετημένο σε ένα όχημα δείχνει ότι έχει χορηγηθεί έγκριση στον εν λόγω τύπο οχήματος στο Ηνωμένο Βασίλειο (E11) δυνάμει του κανονισμού αριθ. 93, τμήμα II και του κανονισμού αριθ. 31(2). Οι αριθμοί έγκρισης σημαίνουν ότι, στις ημερομηνίες κατά τις οποίες χορηγήθηκαν οι σχετικές εγκρίσεις, ο κανονισμός αριθ. 93 υφίστατο στην αρχική του μορφή ενώ ο κανονισμός αριθ. 31 περιλάμβανε τη σειρά τροποποιήσεων 02.

(1) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (δεν έχει χορηγηθεί), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσσική Ομοσπονδία, 23 για την Ελλάδα, 24, 25 (δεν έχουν χορηγηθεί), 26 για τη Σλοβενία και 27 για τη Σλοβακία. Οι επακόλουθοι αριθμοί θα χορηγηθούν σε άλλες χώρες σύμφωνα με τη χρονολογική σειρά με την οποία θα επικυρώσουν τη συμφωνία σχετικά με την αναγνώριση της έγκρισης για εξοπλισμό και μέρη μηχανοκίνητων οχημάτων ή θα προσχωρήσουν σε αυτή· οι αριθμοί που θα χορηγηθούν θα ανακοινωθούν στα συμβαλλόμενα στη συμφωνία μέρη από το Γενικό Γραμματέα των Ηνωμένων Εθνών.

(2) Ο τελευταίος αριθμός δίνεται μόνον ως παράδειγμα.

ΠΑΡΑΡΤΗΜΑ 5

Συνθήκες και διαδικασίες δοκιμής

1. ΣΥΝΘΗΚΕΣ ΔΟΚΙΜΗΣ ΓΙΑ ΤΙΣ ΠΡΟΣΘΙΕΣ ΠΡΟΣΤΑΤΕΥΤΙΚΕΣ ΔΙΑΤΑΞΕΙΣ ΕΝΑΝΤΙ ΕΝΣΦΗΝΩΣΕΩΣ

1.1. Κατόπιν αιτήσεως του κατασκευαστή, η δοκιμή μπορεί να διεξάγεται:

1.1.1. επί οχήματος για τον τύπο του οποίου προορίζεται η διάταξη προστασίας προσθίου μέρους έναντι ενσφηνώσεως· στην περίπτωση αυτή πρέπει να τηρούνται οι όροι που τίθενται στην παράγραφο 2, ή

1.1.2. επί τμήματος του πλαισίου του τύπου οχήματος, για το οποίο προορίζεται η πρόσθια προστατευτική διάταξη έναντι ενσφηνώσεως· το τμήμα αυτό πρέπει να είναι αντιπροσωπευτικό του (των) εν λόγω τύπου(-ων) οχήματος, ή

1.1.3. επί σταθερού πάγκου δοκιμών.

1.2. Στην περίπτωση των σημείων 1.1.2. και 1.1.3, τα μέρη που χρησιμοποιούνται για τη σύνδεση της διάταξης προστασίας προσθίου μέρους έναντι ενσφηνώσεως με τμήμα του πλαισίου του οχήματος ή με τον σταθερό πάγκο δοκιμών πρέπει να είναι ισοδύναμα με αυτά που χρησιμοποιούνται για την στερέωση της διάταξης προστασίας προσθίου μέρους έναντι ενσφηνώσεως κατά την τοποθέτησή της στο όχημα.

1.3. Κατόπιν αιτήματος του κατασκευαστή και με την σύμφωνη γνώμη της τεχνικής υπηρεσίας, η διαδικασία δοκιμής που περιγράφεται στην παράγραφο 3 μπορεί να προσομοιωθεί μέσω υπολογισμού ή με άλλη παρόμοια μέθοδο, αρκεί να έχει αποδειχθεί ότι αυτή είναι ισοδύναμη.

2. ΣΥΝΘΗΚΕΣ ΔΟΚΙΜΗΣ ΓΙΑ ΟΧΗΜΑΤΑ

2.1. Το όχημα μπορεί να συγκρατείται με οποιαδήποτε μέθοδο, εφόσον αυτό είναι απαραίτητο για την επίτευξη των δυνάμεων δοκιμής που απαιτούνται στο σημείο 3.1· η μέθοδος αυτή πρέπει να καθορίζεται από τον κατασκευαστή του οχήματος.

2.2. Οι διαστάσεις πρέπει να λαμβάνονται υποθέτοντας ότι το όχημα ευρίσκεται στην ακόλουθη κατάσταση:

2.2.1. το όχημα είναι άνευ φορτίου·

2.2.2. το όχημα ευρίσκεται σε στάση επί οριζόντιας, επίπεδης, σταθερής και λείας επιφάνειας·

2.2.3. οι πρόσθιοι τροχοί ευρίσκονται σε θέση πορείας προς τα εμπρός·

2.2.4. τα ελαστικά επίσωτρα είναι φουσκωμένα στην πίεση που συνιστάται από τον κατασκευαστή του οχήματος·

2.2.5. οχήματα εξοπλισμένα με υδροπνευματική, υδραυλική ή πνευματική ανάρτηση ή διάταξη αυτόματης επαναφοράς αναλόγως του φορτίου ευρίσκονται στην κανονική κατάσταση λειτουργίας τους που καθορίζεται από τον κατασκευαστή.

3. ΔΙΑΔΙΚΑΣΙΑ ΔΟΚΙΜΗΣ

3.1. Τα σημεία Ρ1 ευρίσκονται σε μέγιστη απόσταση 200 mm από τα διαμήκη επίπεδα που εφάπτονται των ανώτατων σημείων των ελαστικών επισώτρων επί του προσθίου άξονα, εξαιρουμένων των εξογκωμάτων των ελαστικών επισώτρων πλησίον του εδάφους· τα σημεία Ρ2 είναι συμμετρικά προς το διάμηκες επίπεδο συμμετρίας του οχήματος σε απόσταση από 700 έως και 1200 mm μεταξύ τους. Οι ακριβείς θέσεις καθορίζονται από τον κατασκευαστή.

3.2. Το ύψος υπεράνω του εδάφους των σημείων Ρ1 και Ρ2 ορίζεται από τον κατασκευαστή του οχήματος, εντός των γραμμών που ορίζουν την πρόσθια όψη της διάταξης. Ωστόσο, το ύψος δεν πρέπει να υπερβαίνει τα 445 mm, όταν το όχημα είναι άνευ φορτίου. Το σημείο Ρ3 ευρίσκεται στο κατακόρυφο διάμηκες επίπεδο συμμετρίας του οχήματος (βλέπε σχήμα 1 του κανονισμού).

3.3. Οι δυνάμεις δοκιμής που καθορίζονται κατωτέρω πρέπει να εφαρμόζονται σε έκαστο των σημείων δοκιμής σε χωριστές δοκιμές επί του ιδίου οχήματος ή διατάξεως ή, εφόσον αυτό ζητείται από τον κατασκευαστή/αντιπρόσωπο, επί διαφορετικών οχημάτων ή δειγμάτων διάταξης:

3.3.1. εάν η κατασκευή και τα κατασκευαστικά στοιχεία του οχήματος που έχουν σχέση με την πρόσθια προστατευτική διάταξη έναντι ενσφηνώσεως ευρίσκονται σε θέσεις ως επί το πλείστον συμμετρικές προς το μέσο διάμηκες επίπεδο, οι δοκιμές στα σημεία Ρ1 και Ρ2 διεξάγονται μόνο σε μία πλευρά·

3.3.2. κατά τη δοκιμή, οι δυνάμεις πρέπει να εφαρμόζονται όσον το δυνατόν ταχύτερα και η διάταξη ή το όχημα πρέπει να ανθίστανται στις ακόλουθες δυνάμεις επί τουλάχιστον 0,2 δευτερόλεπτα·

3.3.3. οριζόντια δύναμη ίση προς το 50 % του μέγιστου βάρους του (των) τύπου(-ων) οχήματος ή τύπου οχήματος, η οποία όμως δεν υπερβαίνει τα 80 Χ 103 Ν, εφαρμόζεται διαδοχικά στα δύο σημεία Ρ·

3.3.4. οριζόντια δύναμη, ίση προς το 100 % του μεγίστου βάρους του οχήματος ή του (των) αντιστοίχου(-ων) τύπου(-ων) οχήματος, η οποία όμως δεν θα υπερβαίνει τα 160Χ103 Ν εφαρμόζεται διαδοχικά στα δύο σημεία Ρ2. Εάν η διάταξη είναι ασυνεχής και μειωμένη σε εύρος στο χώρο μεταξύ των δύο σημείων Ρ2, τότε οι δοκιμές συνεχίζονται με την εφαρμογή στο σημείο Ρ3 ίδιας οριζόντιας δύναμης, όπως και στα σημεία Ρ1.

3.4. Οι μέγιστες οριζόντιες και κατακόρυφες μετατοπίσεις εκάστου σημείου δοκιμής κατά τη διάρκεια της εφαρμογής των ανωτέρω δυνάμεων πρέπει να καταγράφονται και η μεγαλύτερη πρέπει να καταγράφεται στο έγγραφο πληροφοριών.

3.5. Κάθε φορά που διεξάγεται δοκιμή στην πράξη για την επαλήθευση της συμμόρφωσης με τις προαναφερθείσες απαιτήσεις, πρέπει να πληρούνται οι ακόλουθες προϋποθέσεις:

3.5.1. για εφαρμογή δυνάμει του τμήματος III, μια πρόσθια προστατευτική διάταξη μέρους έναντι ενσφηνώσεως (η οποία δεν έχει εγκριθεί χωριστά δυνάμει του τμήματος I) πρέπει να συνδεθεί με τις μηκίδες του πλαισίου του οχήματος ή με το στοιχείο που τις αντικαθιστά ή με κατασκευή η οποία παρουσιάζει αποδεδειγμένες ισοδύναμες επιδόσεις·

3.5.2. οι καθορισμένες δυνάμεις εφαρμόζονται μέσω εμβόλων, τα οποία είναι κατάλληλα αρθρωμένα (π.χ. μέσω σταυροειδών συνδέσμων) και είναι παράλληλα προς το μέσο διάμηκες επίπεδο του οχήματος μέσω επιφανείας μεγίστου ύψους 250 mm (το ακριβές ύψος και πλάτος καθορίζονται από τον κατασκευαστή) και μεγίστου πλάτους 400 mm, με ακτίνα καμπυλότητας 5 ± 1 mm στα κατακόρυφα άκρα· το κέντρο της επιφάνειας τοποθετείται διαδοχικά στα σημεία Ρ1, Ρ2 και Ρ3.

ΠΑΡΑΡΤΗΜΑ 6

Συμμόρφωση της παραγωγής και λοιπές διοικητικές διαδικασίες

1. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

1.1. Οι διατάξεις προστασίας προσθίου μέρους έναντι ενσφηνώσεως και τα οχήματα που έχουν εγκριθεί δυνάμει του παρόντος κανονισμού πρέπει να είναι κατασκευασμένα κατά τρόπο ώστε να συμμορφούνται με την έγκριση τύπου πληρώντας τις απαιτήσεις του παρόντος κανονισμού.

1.2. Προκειμένου να επαληθευθεί ότι πληρούνται οι απαιτήσεις του σημείου 1.1, διενεργούνται οι κατάλληλοι έλεγχοι της παραγωγής.

1.3. Ο κάτοχος της έγκρισης οφείλει ειδικότερα:

1.3.1. να διασφαλίζει την ύπαρξη διαδικασιών για τον αποτελεσματικό έλεγχο της ποιότητας του οχήματος ή της διάταξης:

1.3.2. να έχει πρόσβαση στον απαραίτητο εξοπλισμό δοκιμής για τον έλεγχο της συμμόρφωσης προς κάθε εγκεκριμένο τύπο·

1.3.3. να εξασφαλίζει την καταγραφή των αποτελεσμάτων των δοκιμών και τη διατήρηση των συνημμένων δικαιολογητικών στη διάθεση των ενδιαφερομένων επί χρονικό διάστημα που θα καθοριστεί σε συνεννόηση με τις διοικητικές υπηρεσίες·

1.3.4. να αναλύει τα αποτελέσματα κάθε τύπου δοκιμής, προκειμένου να επαληθεύει και να διασφαλίζει τη σταθερότητα των χαρακτηριστικών του οχήματος ή της διάταξης, συνυπολογίζοντας και ορισμένες ανοχές που είναι σύμφυτες στη βιομηχανική παραγωγή·

1.3.5. να εξασφαλίζει ότι για κάθε τύπο οχήματος ή διάταξης διενεργούνται επαρκείς έλεγχοι όσον αφορά τις διαστάσεις, τα υλικά και τις επιδόσεις των υλικών και των μερών του, που επιτελούν τη λειτουργία της πρόσθιας προστασίας έναντι ενσφηνώσεως και όσων προορίζονται να τοποθετηθούν στο όχημα·

1.3.6. να εξασφαλίζει ότι τυχόν δείγματα ή δοκίμια μαρτυρούντα μη συμμόρφωση προς τον ανάλογο τύπο δοκιμής θα οδηγούν στην επανάληψη της δειγματοληψίας και της δοκιμής. Λαμβάνεται κάθε αναγκαίο μέτρο για την αποκατάσταση της συμμόρφωσης της αντίστοιχης παραγωγής.

1.4. Η αρμόδια αρχή που χορήγησε την έγκριση τύπου δύναται ανά πάσα στιγμή να επαληθεύει την εφαρμοζόμενη σε κάθε μονάδα παραγωγής μέθοδο ελέγχου της συμμόρφωσης.

1.4.1. Σε κάθε επιθεώρηση, προσκομίζονται στον ελέγχοντα τη μονάδα επιθεωρητή τα βιβλία δοκιμών και τα αρχεία παρακολούθησης της παραγωγής.

1.4.2. Ο επιθεωρητής δύναται να λάβει τυχαία δείγματα που θα υποβληθούν σε δοκιμή στο εργαστήριο του κατασκευαστή. Ο ελάχιστος αριθμός δειγμάτων καθορίζεται ανάλογα με τα αποτελέσματα της επαλήθευσης που διενεργεί ο ίδιος ο κατασκευαστής.

1.4.3. Στις περιπτώσεις που θεωρηθεί ανεπαρκής η ποιοτική στάθμη ή κριθεί αναγκαία η επαλήθευση της εγκυρότητας των διενεργούμενων κατ' εφαρμογή του σημείου 1.4.2, ο επιθεωρητής επιλέγει δείγματα προς αποστολή στην τεχνική υπηρεσία που διεξήγαγε τις δοκιμές έγκρισης τύπου.

1.4.4. Η αρμόδια αρχή μπορεί να διεξάγει οιαδήποτε δοκιμή που προβλέπεται στην παρούσα οδηγία.

1.4.5. Η συνήθης συχνότητα επιθεωρήσεων που επιτρέπονται από την αρμόδια αρχή είναι μία ανά διετία. Αν στο πλαίσιο ενός των ανωτέρω ελέγχων διαπιστωθούν αρνητικά αποτελέσματα, η αρμόδια αρχή οφείλει να λάβει κάθε αναγκαίο μέτρο για την αποκατάσταση, το ταχύτερο δυνατό, της συμμόρφωσης της παραγωγής.

2. ΚΥΡΩΣΕΙΣ ΓΙΑ ΤΗ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

2.1. Η έγκριση που χορηγείται όσον αφορά έναν τύπο διάταξης προστασίας προσθίου μέρους έναντι ενσφηνώσεως ή οχήματος δυνάμει του παρόντος κανονισμού μπορεί να αποσυρθεί εάν οι απαιτήσεις που έχουν τεθεί ανωτέρω δεν πληρούνται ή εάν η προστατευτική διάταξη δεν έχει υποστεί με επιτυχία την προβλεπόμενη στον παρόντα κανονισμό δοκιμασία.

2.2. Εάν ένα συμβαλλόμενο μέρος στη συμφωνία που εφαρμόζει τον παρόντα κανονισμό αποσύρει μια έγκριση την οποία είχε χορηγήσει προγενέστερα, οφείλει να ενημερώσει σχετικά τα λοιπά συμβαλλόμενα μέρη που εφαρμόζουν τον παρόντα κανονισμό, σε μορφή εγγράφου πληροφοριών σύμφωνου με ένα από τα υποδείγματα των παραρτημάτων 1, 2 και 3 του παρόντος κανονισμού.

3. ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ

3.1. Κάθε τροποποίηση ενός τύπου διάταξης προστασίας προσθίου μέρους έναντι ενσφηνώσεως ή οχήματος πρέπει να κοινοποιείται στη διοικητική υπηρεσία που χορήγησε την έγκριση τύπου. Η διοικητική υπηρεσία μπορεί:

3.1.1. είτε να θεωρήσει ότι οι τροποποιήσεις που έγιναν είναι απίθανο να έχουν σημαντικές δυσμενείς επιπτώσεις και ότι, εν πάση περιπτώσει, η διάταξη προστασίας προσθίου μέρους έναντι ενσφηνώσεως ή το όχημα εξακολουθούν να είναι σύμφωνα προς τις απαιτήσεις·

3.1.2. είτε να απαιτήσει περαιτέρω πρακτικό δοκιμής από την τεχνική υπηρεσία που είναι η αρμόδια για τη διεξαγωγή των δοκιμών.

3.2. Η επιβεβαίωση ή η απόρριψη της έγκρισης, η οποία προσδιορίζει τις αλλαγές, πρέπει να ανακοινώνεται στα συμβαλλόμενα μέρη στη συμφωνία που εφαρμόζουν τον παρόντα κανονισμό, σε μορφή σύμφωνη με ένα από τα υποδείγματα των παραρτημάτων 1, 2 και 3 του παρόντος κανονισμού.

3.3. Η αρμόδια αρχή που εκδίδει την επέκταση της έγκρισης απονέμει αριθμό σειράς στην επέκταση και ενημερώνει σχετικά τα λοιπά συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό, σε μορφή εγγράφου πληροφοριών σύμφωνου με ένα από τα υποδείγματα των παραρτημάτων 1, 2 και 3 του παρόντος κανονισμού.

4. ΟΡΙΣΤΙΚΑ ΔΙΑΚΟΠΕΙΣΑ ΠΑΡΑΓΩΓΗ

Εάν ο κάτοχος έγκρισης παύσει οριστικά την κατασκευή τύπου διάταξης προστασίας προσθίου μέρους έναντι ενσφηνώσεως ή προστασίας προσθίου μέρους οχήματος έναντι ενσφηνώσεως που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Μόλις η αρχή παραλάβει τη σχετική κοινοποίηση, ενημερώνει τα λοιπά συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό, σε μορφή εγγράφου πληροφοριών σύμφωνου με ένα από τα υποδείγματα των παραρτημάτων 1, 2 και 3 του παρόντος κανονισμού.

5. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΤΩΝ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ

Τα συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμασιών έγκρισης καθώς και των διοικητικών υπηρεσιών που χορηγούν έγκριση και στις οποίες πρέπει να αποστέλλονται τα έντυπα που πιστοποιούν την έγκριση ή επέκταση ή απόρριψη ή ανάκληση της έγκρισης ή την οριστική διακοπή της παραγωγής τα οποία έχουν εκδοθεί σε άλλες χώρες.